Išnakantveidīgās

Išnakantveidīgās (Ischnacanthiformes) ir izmirušu zivju kārta akantožu klasē. Dzīvoja silūra un devona periodos, galvenokārt, augšējā silūrā—apakšējā devonā. Zobainie žokļi liecina par to, ka išnakantveidīgās bija plēsējas.

 Morfoloģija 
Muguras peldspuras ir divas. Starpdzelkšņu uz vēdera nav. Aukslēju kvadrātiskais (palato-quadratum) un mekkeļa (meckel) skrimšļi pārkaulojas katrs ar diviem kauliem. Išnakantveidīgajām zivīm ir izteikti zobi. Zobi pieaug pie žokļiem un sastāv no osteodentīna bez emaljas. Zobu forma parasti koniska, reizēm tie var saaugt spirālē. Žokļiem nav extramandibulare. Peldspuru dzelkšņu ārējo ornamentējumu veido gareniski valnīši ar ieapaļu šķērsgriezumu. Plecu joslu veido lāpstiņas kauls; uz tās nav ādas kaulu.

 Sistemātika 
Pašlaik išnakantveidīgās tiek dalītas divās dzimtās. Šajā sistemātikā ir iekļautas arī tās zivis, kas ir zināmas tikai pēc zvīņām un dzelkšņiem (veselas zivis nav atrastas), bet kuras nosacīti ir pieskaitītas pie išnakantveidīgajām.

 kārta: † Išnakantveidīgās Ischnacanthiformes (Berg, 1940)
 dzimta: † Poracanthodidae (Vergoossen, 1999)
 ģints: † Lupopsyrus
 ģints: † Paucicanthus
 ģints: † Poracanthodes (Brotzen, 1934)
 ģints: † Radioporacanthodes (Vergoossen, 1999)
 ģints: † Gomphonchoporus (Vergoossen, 1999)
 ģints: † Trundlelepis (Burrow, 1997)
 ģints: † Cassidiceps
 dzimta: † Ischnacanthidae (Woodward, 1891)
 ģints: † Plectrodus
 ģints: † Acanthodopsis
 ģints: † Acanthopora
 ģints: † Apateacanthus
 ģints: † Arcticacanthus
 ģints: † Atopacanthus
 ģints: † Bryantonchus
 ģints: † Cacheacanthus
 ģints: † Grenfellacanthus
 ģints: † Gomphonchus
 ģints: † Helenacanthus
 ģints: † Ischnacanthus (Powrie, 1864)
 ģints: † Machaeracanthus (Newberry, 1857)
 ģints: † Persacanthus (Janvier, 1977)
 ģints: † Taemasacanthus
 ģints: † Rockycampacanthus
 ģints: † Uraniacanthus
 ģints: † Xylacanthus (Orvig, 1967)
 ģints: † Granulacanthus

(†) - izmirušu organismu grupa.

Kategorija:Akantodes